เรื่องร้องเรียน (ร้องเรียน,ความสะอาด) วันที่ 2023-10-05 06:57:44 — แขวงราษฎร์บูรณะ เขตราษฎร์บูรณะ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041792

อ้างอิงเลขที่รับแจ้ง 11719/65  Traffy Fondue เลขที่รับแจ้ง (8KKHH4)
ขอให้แก้ไขปัญหาการปล่อยไอเสียของเรือ บริเวณท่าเรือ 33 A-B เขตราษฎร์บูรณะ กรุงเทพมหานคร จุดสังเกตจะอยู่ใกล้กับห้างสรรพสินค้าบิ๊กซี สาขาราษฎร์บูรณะ เนื่องจากผู้ร้องแจ้งว่าบริเวณท่าเรือฯ จะมีลักษณะเป็นโกดังสำหรับการขนถ่าย และเก็บสินค้า ซึ่งจะมีเรือมาจอดเพื่อส่งสินค้าเป็นประจำ และเรือบางลำมักจะจอดอยู่บริเวณท่าเรือฯ เป็นระยะเวลาอย่างน้อย 1 สัปดาห์ โดยการจอดของเรือจะมีการจอดโดยติดเครื่องยนต์ทิ้งไว้ (โดยใช้น้ำมันเตา) ตลอดทั้งวัน และทั้งคืน ซึ่งการติดเครื่องยนต์ของเรือฯ จะมีการปล่อยไอเสียฟุ้งกระจายทั่วบริเวณฯ ส่งผลทำให้ผู้ร้องได้รับความเดือดร้อนเป็นอย่างมาก และการปล่อยไอเสียฯ ยังส่งกลิ่นเหม็นรบกวนอย่างรุนแรงจนทำให้เวียนศีรษะ อีกทั้งตามหน้าต่างบ้านของผู้ร้องก็ยังมีคราบน้ำมันติดอยู่ และบริเวณเยื้องๆ ของท่าเรือฯ จะมีโรงพยาบาลเจริญกรุงประชารักษ์ตั้งอยู่ ซึ่งโรงพยายาล รวมถึงผู้ป่วยก็ได้รับผลกระทบจากการปล่อยไอเสียของเรือฯ เช่นกัน ประสบปัญหามาเป็นระยะเวลาประมาณ 2-3 ปีแล้ว เบื้องต้นผู้ร้องเคยติดต่อแจ้งเรื่องไปยังกรุงเทพมหานคร หมายเลขสายด่วน 1555 และฝ่ายสิ่งแวดล้อม สำนักงานเขตราษฎร์บูรณะ โดยเจ้าหน้าที่แจ้งว่าไม่สามารถดำเนินการแก้ไขปัญหาได้ เพราะเรือมีการจอดเพื่อส่งสินค้า (ตามผู้ร้องแจ้ง) ผู้ร้องจึงประสงค์ให้หน่วยงานที่เกี่ยวข้องแก้ไขปัญหาการปล่อยไอเสียของเรือ บริเวณท่าเรือฯ เพื่อบรรเทาความเดือดร้อนให้แก่ผู้ร้อง และประชาชนในพื้นที่ฯ (แจ้งข้อมูลเพิ่มเติม 09/02/2565) แจ้งข้อมูลเพิ่มเติม เมื่อประมาณ วันที่ 28-29 มกราคม 2565 (ไม่ทราบวันที่แน่ชัด) เจ้าหน้าที่จากสำนักงานเขตราษฎร์บูรณะ กรุงเทพมหานคร ได้ติดต่อมาหาผู้ร้อง โดยแจ้งขอเข้าไปในบ้าน เพื่อเข้าตรวจสอบพื้นที่เกิดเหตุว่ามีความเดือดร้อนอย่างไรบ้าง พร้อมทั้งแจ้งว่าเพื่อหาหลักฐานประกอบในการส่งเรื่องไปยังกรมเจ้าท่า แต่ผู้ร้องแจ้งว่าไม่สะดวกในการอนุญาตให้เจ้าหน้าที่ลงพื้นที่ ซึ่งเห็นว่าเจ้าหน้าที่สามารถมายืนที่ท่าเรือก็จะเห็นปัญหาได้โดยไม่ต้องเข้ามาในบ้านพักของผู้ร้อง และผู้ร้องประสงค์ให้ทางสำนักงานปลัดสำนักนายกรัฐมนตรีมีการประสานงานไปยังกรมเจ้าท่าเพราะตามที่เจ้าหน้าที่สำนักงานเขตฯ แจ้ง นั้น อีกหนึ่งหน่วยงานที่รับผิดชอบเกี่ยวกับเรื่องนี้ คือ กรมเจ้าท่า เพื่อให้มีการประสานงานให้ตรงกับหน่วยงานที่รับผิดชอบ เบื้องต้นผู้ร้องได้รับทราบรายงานผลการปฏิบัติงาน ตามเลขที่รับแจ้ง 11719/65 ระบุรายละเอียด กรุงเทพมหานคร โดยสำนักงานเขตราษฎร์บูรณะ ส่งต่อเรื่องร้องเรียนดังกล่าวไปยัง กรมเจ้าท่า (Marine Department) ผ่านระบบ Traffy Fondue เลขที่รับแจ้ง (8KKHH4) แล้ว ทั้งนี้เห็นควรประสานหน่วยงานที่เกี่ยวข้อง เพื่อพิจารณาดำเนินการต่อไป แต่ผู้ร้องแจ้งว่า วันที่ 29 กันยายน 2566 ช่วงเวลาประมาณ 08.00 น.กว่าๆ ผู้ร้องได้ติดต่อไปยังกรมเจ้าท่า ผ่านทางหมายเลขสายด่วนรับแจ้งคำร้องเรียนต่างๆ เกี่ยวกับกรมเจ้าท่า (ไม่สามารถจดจำหมายเลขสายด่วนได้) เจ้าหน้าที่เพศชาย รับโทรศัพท์ (ไม่ทราบชื่อและนามสกุล) ผู้ร้องเล่าให้เจ้าหน้าที่ฯ ฟังว่า ได้มีการแจ้งเรื่องเกี่ยวกับปัญหาการปล่อยไอเสียของเรือ บริเวณท่าเรือ 33 A-B (ไม่ทราบแขวงที่แน่ชัด) เขตราษฎร์บูรณะ กรุงเทพมหานคร ไปยังกรุงเทพมหานคร หมายเลขสายด่วน 1555 และทางกรุงเทพมหานคร แจ้งให้ทราบว่า ได้ประสานงานมายังกรมเจ้าท่าแล้ว ซึ่งเจ้าหน้าที่ฯ แจ้งว่า จะส่งเรือไปตรวจเดี๋ยวนี้เลย แต่จนถึงปัจจุบัน (วันที่ 4 ตุลาคม 2566) ก็ยังคงประสบปัญหาการปล่อยไอเสียของเรือเหมือนเช่นเดิม จึงประสงค์ให้ทางหน่วยงานที่เกี่ยวข้องเร่งดำเนินการแก้ไขปัญหาโดยเร็ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata